ناتو افغانستانده ینگی رادارتیزمی قوره دی
ناتو مقاملریگه کوره افغانستان هوا رادار لریدن حمایت ایتیش اوچون اوشبو اولکه ده ینگی بیر دستگاه قوریش لرینی ایتگن.
اوشبو قوریلمه افغانستان نینگ هوا ترافیک لریگه هم ترتیب بیره دی .
اوشبو رادار قوریلمه سی 2009 ییلده نصب بولیشی کوزده توتیلگن ایدی ، بیراق بعضی بیر قوشنی اولکه لر قرشی لیک کورستگنی سببلی آرتگه چوزیلگن ایدی .
افغانستان ده گی ناتو مقام لری نینگ سوزچی سی جوزف بلاتس گه کوره اوشبو اولکه ده دستگاه نینگ قوریلیشی طالبلر قوزغلانچی لر نینگ فعالیت لریگه هیچ قندی علاقه سی یوق دیر.
بلاتس جناب لریگه کوره ناتو مقام لری بوندی دستگاه نی قوریش بیلن افغانستان هوا رادار لرینی قوریقلش بیلن بیرگه اوشبو اولکه هوا ترافیک لرینی تنظیم لشتیرماقچی.
افغانستان ده گی خارجی کوچ لر سوزچی سی جوزف بلاتس گه کوره اوشبو قوریلمه بوندن ایککی ییل آلدین قوریلیشی ایتلگن ایدی بیراق افغانستان بیلن قوشنی بولگن مملکت لر نینگ نگان لیک لری سببلی بو قوریلمه نینگ نصب ایتیلیشی آرتگه چوزیلگن ایدی .
بلجیک پایتختی بروکسیل ده گی اتفاق کوچلری اوشبو رادار اوز فعالیتی نی جاریی میلادی ییل نینگ جنوری آیی اورته یریمیدن باشلشگه کیلیشگن.
افغانستان ده 2001 ییلده یوز بیرگن اوزگریش لر دن سونگ اوشوبو اولکه هوا تراقیک لری افغانستان ده گی خارجی کوچ لر تمانیدن اداره ایتیلیب کیلماقده .
بوندن آلدین افغانستان هوا همده ترانسپورت وزیری یقین کیله جکده اوشبو اولکه ده هوایی بیلیم اورگه تیش اکادیمی سی آچیلیشی نی ایتگن ایدی .
اگر اوشبو اکادمی آچیلسه بو خصوصده گی کوپگینه قیین چیلیک لر شو جمله دن هوا ترافیک قیین چیلیک لری هم حل بولیشی کوتیله دی.
pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab